NORAKSTS

|  |  |
| --- | --- |
| 27.09.2018. | Nr.12/7 |

**KONKURSA „APBŪVES TIESĪBAS PIEŠĶIRŠANA ZEMES GABALA KĻAVU CEĻA DAĻĀ, KAS PIEGUL ZEMES GABALAM KĻAVU CEĻĀ 10, JELGAVĀ” IZSLUDINĀŠANA**

(ziņo I.Škutāne)

 **Atklāti balsojot: PAR – 14** (A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, R.Šlegelmilhs, A.Rāviņš), **PRET-** nav, **ATTURAS** – nav,

 Saskaņā ar likuma „Par pašvaldībām” 14.panta otrās daļas 3.punktu, 15.panta pirmās daļas 2.punktu, Civillikuma 1129.1-1129.9 pantiem, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 2.8.apakšpunktu, detālplānojumu zemesgabalam Kļavu ceļā 10, Jelgavā (apstiprināts ar Jelgavas domes 2010.gada 26.augusta lēmumu Nr.10/20), 2018.gada 14.maija līgumu Nr. ADM/2-1.4/18/132 “Par apbūves tiesību piešķiršanu zemes gabala daļā Kļavu ceļā, Jelgavā” detālplānojuma Kļavu ceļā 8, Jelgavā teritorijā, un SIA “Astoņas Kļavas GR” (reģistrācijas Nr.LV53603077081) 2018.gada 1.augusta iesniegumu par apbūves tiesību piešķiršanu uz zemes gabala Kļavu ceļā, Jelgavā (kadastra apzīmējums 0900 024 0440) daļas, kas piegul zemes gabalam Kļavu ceļā 10, Jelgavā,

**JELGAVAS PILSĒTAS DOME NOLEMJ:**

1. Izsludināt konkursu „Apbūves tiesības piešķiršana zemes gabala Kļavu ceļa daļā, kas piegul zemes gabalam Kļavu ceļā 10, Jelgavā”, nosakot ka:
	1. uz zemes gabala daļas Kļavu ceļā, Jelgavā (platība ~ 1470 m2, kura tiks precizēta pēc uzmērīšanas dabā) (turpmāk – Zemes gabals) jāizbūvē iela un ar to saistītie inženiertīkli (turpmāk – Objekts);
	2. Objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas;
	3. apbūves tiesība tiek piešķirta uz 10 gadiem no līguma par apbūves tiesības piešķiršanu noslēgšanas dienas;
	4. apbūves tiesību nedrīkst atsavināt, kā arī apgrūtināt ar lietu tiesībām;
	5. visā apbūves tiesības laikā jānodrošina Objekta publiska pieejamība bez maksas.
2. Apstiprināt konkursa nolikuma projektu (pielikumā).
3. Pašvaldības izpilddirektoram veikt visas ar konkursa norises īstenošanu nepieciešamās darbības.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 27.septembrī